cyanic-selkie/wikianc huggingface dataset:
ইয়াসুনি জাতীয় উদ্যান
জীববৈচিত্র্য
ভূমির অবস্থানে তুলনামূলকভাবে ১৫০ প্রজাতির উভচর প্রাণী বসবাস করছে যা বিশ্বরেকর্ড। অন্যান্য স্থান বিশষতঃ পশ্চিম আমাজনে বসবাসরত উভচর প্রাণীর তুলনায়ও এটি শীর্ষস্থানে অবস্থান করছে। এমনকি সর্বমোট উভচর প্রাণীর সংখ্যা মার্কিন যুক্তরাষ্ট্র ও কানাডার সম্মিলিত সংখ্যার চেয়েও বেশি। পার্কে অবস্থানরত সরীসৃপ প্রজাতির প্রাণীর সংখ্যাও বেশ উচ্চ পর্যায়ের। কাগজপত্রে ১২১ প্রজাতির কথা লিপিবদ্ধ রয়েছে। আমাজন অববাহিকার তুলনায় আয়তনে মাত্র ০.১৫% ভাগ হওয়া স্বত্ত্বেও ইয়াসুনিতে প্রায় এক-তৃতীয়াংশ উভচর ও সরীসৃপ প্রজাতির প্রাণীর আবাসস্থল। এছাড়াও, উদ্যানের জলাভূমিতে মাছের বৈচিত্রতাও সবিশেষ উল্লেখ্যযোগ্য। পরিচিত ৩৮২ প্রজাতির মাছ রয়েছে এখানে। এই সংখ্যা পুরো মিসিসিপি নদীর অববাহিকা পাওয়া মৎস্য প্রজাতির পরিমাণের চেয়েও অনেক বেশি। ইয়াসুনিতে কমপক্ষে ৫৯৬ প্রজাতির পাখি রয়েছে যা আমাজনের সাথে তুলনান্তে এক-তৃতীয়াংশ। উদ্যানে অগণিত বাদুড় প্রজাতিরও সমৃদ্ধ ভাণ্ডার। আঞ্চলিক মানদণ্ডে আমাজন অববাহিকায় ১১৭ প্রজাতির বাদুড় থাকলেও ইয়াসুনি তুলনামূলকভাবে অধিক সমৃদ্ধ। ইয়াসুনির এক হেক্টর ভূমিতে ১,০০,০০০-এর অধিক বিভিন্ন প্রজাতির পোকামাকড়ের বাসস্থান। যা খসড়াভাবে উত্তর আমেরিকার সবগুলো মিলিয়ে একই সংখ্যায় দাঁড়াবে। এছাড়াও উদ্যানে বিশ্বের অন্যতম শীর্ষ পর্যায়ের রক্তচোষা গাছপালা রয়েছে। বিশ্বের নয়টি জায়গার মধ্যে একটি হিসেবে প্রতি ১০,০০০ বর্গকিলোমিটারে ৪,০০০ অধিক রক্তচোষা গাছ বিদ্যমান। উদ্যানে বিভিন্ন প্রজাতির গাছ, ঝোপঝাড় রয়েছে। এরফলে প্রামাণ্য দলিলে উদ্যানটি কমপক্ষে চারটি বিশ্বরেকর্ড ধারণ করে আছে। এছাড়াও, অরণ্যময় উদ্ভিদ প্রজাতিতে পুষ্পলতায় সমৃদ্ধ থাকায় বৈচিত্রতার দিক দিয়েও তিনটি বিশ্বরেকর্ডের অধিকারী এলাকাটি। উদ্যানে মেরুদণ্ডী প্রজাতির প্রাণীও রয়েছে। ৪৩টি বিভিন্ন প্রজাতির মেরুদণ্ডী প্রাণী ও ২২০-৭২০ জাতের বিভিন্ন প্রজাতির উদ্ভিদ রয়েছে। লফোস্তোমা ইয়াসুনি নামীয় এক প্রজাতির বাদুড় উদ্যানে রোগ ছড়ায়।
তৈল মজুদ
ইয়াসুনি জাতীয় উদ্যানে প্রায় ৮০০ মিলিয়ন ব্যারেল অপরিশোধিত তেলের মজুদ রয়েছে। এ পরিমাণ তৈল ইকুয়েডরের সংরক্ষিত তেলের ২০%। ইশপিঙ্গো-তিপুতিনি-তাম্বোকোচা (আইটিটি) তৈলক্ষেত্র এখানেই রয়েছে। তবে, এ সম্পদ অবমুক্ত না করার জন্য জেন গুডয়ল, ই.ও. উইলসন এবং স্টুয়ার্ট পিমের ন্যায় পরিবেশবাদী ও বিজ্ঞানীরা সরকারের প্রতি আবেদন জানিয়েছেন। এর জবাবে জুন, ২০০৭ সালে রাষ্ট্রপতি রাফায়েল কোরেয়া উদ্যানের প্রাকৃতিক সম্পদের রক্ষা করার জন্য ইয়াসুনি-আইটিটি পদক্ষেপ উদ্বোধন করেন। এর বিনিময়ে উদ্যানের অবন্টিত সম্পদ রক্ষার্থে আন্তর্জাতিক সম্প্রদায়ের কাছ থেকে ক্ষতিপূরণ আদায়ের কথা বলেন তিনি। উদ্যানের কূপ খনন কার্য তৈরি করা হলে বাতাসে ৪০০ মিলিয়ন টন কার্বন-ডাই-অক্সাইড গ্যাস মিশে যাবে বলে এক কর্মকর্তা জানান। সরকার আশাবাদী যে, লাভের অন্তত ৫০% অর্থ সংগ্রহ করা গেলে তেল মজুদের কাজে লাগানো যাবে। ১২ বছরেরও অধিক সময়কালে সর্বমোট $৩.৬ বিলিয়ন মার্কিন ডলার সংগৃহীত হবে বলে আশা করা যাচ্ছে। এ সময় পরিকল্পনাবিদদের মাধ্যমে একটি দৃষ্টান্ত স্থাপন করা যাবে যা বিশ্বের গরিব দেশগুলোর উপর পরিবেশগত সংরক্ষণের ভার কমাতে প্রভূতঃ সহায়তা করবে।
অভিনেতা লিওনার্দো ডিক্যাপ্রিও এবং এডওয়ার্ড নর্টন, চলচ্চিত্র নির্মাতা এবং বৈশ্বিক পরিবেশবাদী আন্দোলনকর্মী / বিজ্ঞানী মাইকেল চার্লস তোবিয়াস ও মার্কিন যুক্তরাষ্ট্রের সাবেক উপ-রাষ্ট্রপতি আল গোর ইকুয়েডর সরকারকে এ বিষয়ে প্রয়োজনীয় সমর্থন দেয়ার অঙ্গীকার ব্যক্ত করেন। তহবিল সংগ্রহের জন্য তুরস্ক, চিলি, কলম্বিয়া, জর্জিয়া, অস্ট্রেলিয়া, স্পেন এবং বেলজিয়াম একযোগে কাজ করে যাচ্ছে। তবে অর্থ সংগ্রহের প্রচেষ্টায় ইকুয়েডর সরকার ইতোমধ্যে জানিয়েছে যে, সরকার একাই অর্থ ব্যয়ের সিদ্ধান্ত নিবে যে কোথায়, কীভাবে তহবিল ব্যয়িত হবে।
জুলাই, ২০১৩ সালে, কোরেয়া ইয়াসুনি-আইটিটি পদক্ষেপ-এর অগ্রগতি মূল্যায়ন করার জন্য একটি কমিশন গঠন করেন। কমিশনের মতে, অর্থনৈতিক অগ্রগতি তেমন যথেষ্ট নয়। ১৫ আগস্ট, কোরেয়া এ পরিকল্পনা সম্পর্কে আন্তর্জাতিক সম্প্রদায়ের দূর্বল দৃষ্টিভঙ্গীর কথা তুলে ধরেন। তিনি বলেন,"বিশ্ববাসী আমাদেরকে নিরাশ করেছে"। বিশ্বের সবচেয়ে ধনী দেশ কপটাচারীতার আশ্রয় নিয়েছে। তারা গ্রীনহাউজ থেকে নির্গত গ্যাস মোকাবেলার কথা বলছে। অথচ, তার দেশ পরিবেশের জন্য অর্থনৈতিক অগ্রগতিকে বলিদান করেছে। এরপর তিনি ইয়াসুনি-আইটিটি পদক্ষেপ প্রকল্পটি একটি নির্বাহী আদেশ মাধ্যমে সমাপ্তি ঘোষণা করেন। এ উদ্যোগের ছয় বছরে মাত্র $৩৩৬ মিলিয়ন ডলার অঙ্গীকার করা হয়েছে যাতে তার দেশ মাত্র $১৩.৩ মিলিয়ন ডলার পেয়েছে।
কোরেয়া আরও বলেন, অর্থনৈতিক, আইনগত ও কারিগরি গবেষণার পর জাতীয় আইনসভায় আনুষ্ঠানিকভাবে উদ্যানের কূপ খননের জন্য প্রস্তুতি নিচ্ছেন। তিনি বলেন, ইকুয়েডর তেল উৎপাদন বিস্তৃতি ঘটানো প্রয়োজন। দেশের অর্থনৈতিক প্রকল্পগুলো বাস্তবায়নের মাধ্যমে জাতির দারিদ্র মোকাবেলায় সমর্থন জোগাবে ও তা অপরিহার্য ছিল। তিনি বলেন, ইয়াসুনি অববাহিকায় এ কূপ খনন করা হলে তা মাত্র ১% প্রভাব বিস্তার করবে। একজন মুখপাত্র জানান, খনন কার্যটি পরিবেশের কোনরূপ ক্ষতিসাধন ছাড়াই পরিচালিত হতে পারে।
পরিবেশবাদীরা জোরালোভাবে তৈল অবমুক্তির মাধ্যমে উদ্যানের ক্ষতির আশঙ্কা করেন ও তীব্র আপত্তি জানান। কোরেয়া'র ঘোষণার পর শতশত বিক্ষোভকারী রাষ্ট্রপতির প্রাসাদের বাইরে জড়ো হয়। আদিবাসী জনগোষ্ঠী ও পরিবেশবাদীরা এই বিষয়ে জনমতের কথা জানান। এ জনমতে ইয়াসুনি-আইটিটি পদক্ষেপ ২০০৭ সালে প্রণীত হয়, এবং সারা বিশ্ব থেকে ২০০৯ সালের মধ্যে প্রায় ১.৭ বিলিয়ন ডলার প্রদানের আশ্বাস দেয়া হয়। এরফলে আন্তর্জাতিক সম্প্রদায়ের সহযোগিতায় তহবিল প্রয়োজনীয় অর্থ সম্ভাব্য খাতে ব্যয় করা হবে। উল্লেখ্য যে, ইকুয়েডরের জাতীয় বাজেটের এক-তৃতীয়াংশ অর্থেরই যোগান আসে তৈল উৎপাদন থেকে।
অন্যান্য হুমকি
বর্তমানে এ উদ্যানে ক্রমবর্ধমান বসতভিটা স্থাপন, বৃক্ষহীনতা, অবৈধভাবে গাছ কেটে ফেলা এবং অনিয়ন্ত্রিতভাবে শিকার কার্যক্রম পরিচালিত হওয়ায় জীববৈচিত্র্যে ব্যাপক হুমকির মুখে ফেলছে।
নেহাল ছুদাসামা
নেহাল ছুদাসামা হলেন একজন ভারতীয় মডেল, ফিটনেস কনসালটেন্ট ও সুন্দরী প্রতিযোগিতা বিজয়ী। তিনি অনুষ্ঠান পরিকল্পক হিসেবেও কাজ করেন। তিনি মিস ইউনিভার্স ইন্ডিয়া ২০১৮ খেতাবপ্রাপ্ত ও ২০১৮ সালে মিস ইউনিভার্স প্রতিযোগিতায় ভারতের প্রতিনিধিত্ব করেছিলেন।
সুন্দরী প্রতিযোগিতায় অংশগ্রহণ
২০১৮ সালে তিনি ফেমিনা মিস গুজরাত প্রতিযোগিতায় সেরা তিন প্রতিযোগীর একজন হয়েছিলেন। পরবর্তীতে, তিনি মিস ইউনিভার্স ইন্ডিয়া ২০১৮ প্রতিযোগিতায় অংশ নেন এবং বিজয়ী হন। তাকে পূর্ববর্তী আসরের খেতাবধারী শ্রদ্ধা শশিধর মুকুট পরিয়ে দিয়েছিলেন। এছাড়াও তিনি 'মিস বডি বিউটিফুল' ও 'মিস মাল্টিমিডিয়া' উপ খেতাব অর্জন করেছিলেন। তিনি ২০১৮ সালের ডিসেম্বরে থাইল্যান্ডের ব্যাংককে মিস ইউনিভার্স ২০১৮ প্রতিযোগিতায় ভারতের প্রতিনিধিত্ব করেছিলেন।
মহেন্দ্রবর্মণ
মহেন্দ্রবর্মণ (রাজত্বকাল ৪৭০-৪৯৪ খ্রিস্টাব্দ) কামরূপ রাজ্য শাসনকারী বর্মণ রাজবংশের ষষ্ঠ রাজা ছিলেন।
পরিচিতি
আসামের নিধানপুর অঞ্চল থেকে প্রাপ্ত ভাস্করবর্মণের তাম্রলিপিগুলি থেকে বর্মণ রাজবংশের রাজা গণপতিবর্মণ ও তাঁর রাণী যজ্ঞবতীর পুত্র মহেন্দ্রবর্মণের নাম জানা যায়। তাঁর পত্নীর নাম ছিল সুব্রতা ও পুত্রের নাম ছিল নারায়ণবর্মণ। গুপ্ত সাম্রাজ্যের দুর্বলতার সুযোগে মহেন্দ্রবর্মণ দুইটি অশ্বমেধ যজ্ঞ সম্পন্ন করে স্বাধীনতা ঘোষণা করেন।
টিনটিন অন দ্য মুন
ইতিহাস
ভিডিও গেমটি মূলত ইনফোগ্রামস তৈরি করছিল ১৯৮৭ সালে। পরবর্তীতে ১৯৮৯ সালে প্রোব এন্টারটেইনমেন্ট এটিকে এমএস-ডসের জন্যে রূপান্তরিত করে। গেমের কাহিনী চন্দ্রলোকে অভিযান ও চাঁদে টিনটিন কমিকসদুটিকে দুর্বলভাবে অনুসরণ করেছে। গেমারের কাজ হলো মহাকাশে ভাসমান গ্রহাণু থেকে বাঁচিয়ে এবং শত্রুদের মোকাবিলা করে মুন রকেটকে চাঁদে অবতরণ করানো।
টিনটিন অন দ্য মুন ছিল প্রথম পিসি গেম যেটাতে টিনটিনকে ব্যবহার করা হয়েছে।
আরোন
আরোন (Aron) ভারতের মধ্য প্রদেশ রাজ্যের গুনা জেলার একটি নগর পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫০৫ মিটার (১৬৫৬ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে আরোন শহরের জনসংখ্যা হল ২১,২৩০ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৫১%। পুরুষদের মধ্যে সাক্ষরতার হার ৬০% এবং নারীদের মধ্যে এই হার ৪১%। সারা ভারতের সাক্ষরতার হার ৫৯.৫%, তার চাইতে আরোন এর সাক্ষরতার হার কম।
এই শহরের জনসংখ্যার ১৮% হল ৬ বছর বা তার কম বয়সী।
ইস্টবেঙ্গল আল্ট্রাস
ইস্টবেঙ্গল আল্ট্রাস একটি গেয় সমর্থকদের দল, যারা ভারতি য় ক্লাব এসসি ইস্টবেঙ্গল কে সমর্থন করে। এটি ২০১৩ সালে প্রতিষ্ঠিত এবং ভারতীয় ফুটবলের প্রথম আল্ট্রাস দল এবং ভারতীয় ফুটবল সমর্থকদের মধ্যে বিপ্লব এনেছে। ইস্ট বেঙ্গল আল্ট্রাটস ভারতের প্রথম সমর্থক দল যারা মাঠে আতশবাজির প্রদর্শন করেছিল এবং ২০১৯ সালে "টিউনস অফ কলোনী" নামে, দক্ষিণ এশিয়া র প্রথম লাইভ গান ও স্লোগান অনুষ্ঠান আয়োজন করেছিল। এই দলের প্রায় ২৫ টি গান এবং স্লোগান রয়েছে।
এসসি ইস্টবেঙ্গল
স্পোর্টিং ক্লাব ইস্টবেঙ্গল ভারতের অন্যতম প্রাচীন এবং সফল ফুটবল ক্লাব। তাদের নামে একাধিক জাতীয় এবং আন্তর্জাতিক ট্রফি রয়েছে। ১৯৩০ সালে, মহাত্মা গান্ধী র সত্যগ্রহ আন্দোলন ভারতে ছড়িয়ে পরেছিল এবং ফুটবলকেও প্রভাবিত করেছিল। সেই সময়, ভারতীয় ক্লাবগুলি মৌসুমের মাঝে কলকাতা ফুটবল লিগ বয়কট করে। এই ব্যাঘাতের মাঝে, রয়্যাল রেজিমেন্টকে প্রথম বিভাগের বিজয়ী ঘোষণা করা হয়ে, কিন্তু ইস্টবেঙ্গল দ্বিতীয় ডিভিসনের জয়লাভ করা সত্ত্বেও প্রথম ডিভিসনে উন্নীত করা হয়নি। ইস্টবেঙ্গল ক্লাবের হাজার হাজার সমর্থক এবং আধিকারিকরা ইস্টবেঙ্গল মাঠে, হাতে মশাল নিয়ে বিক্ষোভ মিছিল করেছিলেন এবং সেইদিন থেকে, হাতে জ্বলন্ত মশাল ক্লাবের প্রতীক হয়ে উঠল। এটি আজও ক্লাবটির প্রতীক হয়ে আছে।
প্রাথমিক বছরগুলি: ২০১৩–২০১৬
ইস্ট বেঙ্গল আল্ট্রাস, ২০১৫–১৬ আই-লিগে মরসুমে, বেঙ্গালুরু এবং সালগাওকারের বিপক্ষে ম্যাচগুলিতে, বারাসত স্টেডিয়ামে রঙিন মোজাইক প্রদর্শন করেছিল। এটি ছিল ভারতের সমর্থক সংস্কৃতির প্রথম। কল্যাণী স্টেডিয়ামে ২০১৬ সালের কলকাতা ফুটবল লিগের উদ্বোধনী ম্যাচে, ইস্ট বেঙ্গল আল্ট্রাস একটি ৩-ডি টিফো প্রদর্শন করেছিল, যা দক্ষিণ এশিয়াতে প্রথম ছিল। সেই টিফোতে একটি ইস্টবেঙ্গলের খেলোয়াড়ের হাথে কলকাতা ফুটবল লিগ ট্রফি চিত্রিত করা ছিল এবং লেখা ছিল "কলকাতা আমাদের"।
আল্ট্রাস সংস্কৃতির বৃদ্ধি: ২০১৭–বর্তমান
থাম্ব|ইস্টবেঙ্গল মাঠে ভাইকিং ক্ল্যাপ ২০১৬–১৭ আই-লিগের ম্যাচে ইস্ট বেঙ্গল আল্ট্রাস আইজলের মেরু পতাকা এবং স্কার্ফ প্রদর্শন উপস্থাপন করেছিল। বেঙ্গালুরুর বিপক্ষে ২০১৭ সালের প্রথম বড় টিফো আরও একটি ৩-ডি টিফো ছিল। এই দলের দ্বারা নির্মিত ভারতীয় ফুটবলের এই নতুন পরিবেশটি বিভিন্ন বিদেশী ক্রীড়া সংবাদমাধ্যম যেরকম কোপা ৯০, আল্ট্রাস-টিফো, ফুটবল ফ্যানস এশিয়া, ১১ ফ্রেউন্ডে, মিডিয়াম, এক্সহেল স্পোর্টস এবং বিভিন্ন ফুটবল ক্লাবের আল্ট্রাস, সমর্থকদের দল সম্প্রচার করেছিল।  ইস্ট বেঙ্গল আল্ট্রাস ক্লাবের যুব দলকে সমর্থন করে এবং যুব ডার্বিতেও বিভিন্ন কাজ করে থাকে, যা ফ্যান ফোরামগুলিতে অনেক আলোচনার কারন হয়। এই গ্রুপটি প্রায় ১০ জনকে নিয়ে শুরু হয়েছিল, যেটি ২০১৯ সালের মধ্যে হাজারে প্রসারিত হয়ে, যার মধ্যে ১০০ থেকে ১৫০ মূল সদস্য রয়েছে। তাদের এশিয়ার দ্বিতীয় সেরা আল্ট্রাস দল হিসাবে ধরা হয়।
আতশবাজি প্রদর্শন
১৮ই আগস্ট ২০১৮ সালে কলকাতা ফুটবল লিগে আর্যানের বিরুদ্ধে খেলার শেষে অনেক আতশবাজি জ্বালানো হয়েছিল। গান এবং আতশবাজির প্রদর্শন, আর্যানের খেলোয়াড়দের দৃষ্টি আকর্ষণ করেছিল। খেলার শুরুতে, ইস্টবেঙ্গল মাঠ অবধি ধোঁয়ার প্রদর্শনি সহ একটি শোভাযাত্রা আয়োজন করা হয়েছিল এবং এটি ছিল ভারতীয় ফুটবলে প্রথম এবং বৃহত্তম আতশবাজি ও ধোঁয়ার প্রদর্শনি।  থাম্ব|টিউন্স অফ কলোনি
টিউন্স অফ কলোনি
ক্লাবের শতবর্ষ উদযাপন করতে, আল্ট্রাস ৩১ জুলাই ২০১৯ এ, সোভাবাজার নাটমন্দিরে "টিউনস অফ কলোনী" নামে একটি অনুষ্ঠান আয়োজন করেছিল। এটি ভারতীয় ও দক্ষিণ এশিয়া ফুটবলে প্রথম সংগীত অনুষ্ঠান ছিল এবং অনুষ্ঠানটি ইস্টবেঙ্গল সমর্থকদের কাছে জনপ্রিয় হয়েছিল।
টিফো
২০১৮–১৯ মরসুমে, ইস্টবেঙ্গল আই-লিগীর দুটি কলকাতা ডার্বি জিতেছিল। ১৬ ডিসেম্বর ২০১৮ এ হোম ডার্বিতে, ইস্ট বেঙ্গল আল্ট্রাস একটি বিশাল টিফো বানিয়েছিল যেটাতে প্রতিদ্বন্দ্বীদের উদ্দেশ্যে বিদ্রূপ করে চা, চিনি এবং দুধের ছবি সহ লেখা ছিল– "আহা বুঝলেন কত্তা, আর কইতে হইবো?" এই টিফোটি বি.বি.সি. সম্প্রচার করেছিল।
মোবারক হোসেন (বীর প্রতীক)
মোবারক হোসেন (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
মোবারক হোসেনের জন্ম নরসিংদী জেলার রায়পুরা উপজেলার আমিরগঞ্জ ইউনিয়নের দক্ষিণ মির্জানগর পূর্বপাড়া গ্রামে। তার বাবার নাম হুসাইন আলী কারি এবং মায়ের নাম আরেফা খাতুন। তার স্ত্রীর নাম বেগম নূরজাহান। তাদের এক ছেলে দুই মেয়ে।
কর্মজীবন
মোবারক হোসেন পাকিস্তান সেনাবাহিনীতে চাকরি করতেন। ১৯৭০ সালে পাকিস্তানের (তখন পশ্চিম পাকিস্তান) পেশোয়ারে সিনিয়র ওয়ারেন্ট অফিসার হিসেবে কর্মরত ছিলেন। ডিসেম্বরে তিন মাসের ছুটি নিয়ে বাড়িতে আসেন। এ সময় পাকিস্তানের জাতীয় ও প্রাদেশিক নির্বাচন অনুষ্ঠিত হয়। এরপর দেশের রাজনৈতিক পরিস্থিতি ক্রমে অবনতি হলে নির্ধারিত ছুটি শেষ হওয়ার পরও তিনি আর পাকিস্তানে যাননি। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে যুদ্ধ করেন ৩ নম্বর সেক্টরে।
মুক্তিযুদ্ধে ভূমিকা
১৯৭১ সালের নভেম্বর মাসের শেষ দিকে মুক্তিবাহিনীর ৩ নম্বর সেক্টরের মুক্তিযোদ্ধারা প্রস্তুত হতে থাকলেন চূড়ান্ত যুদ্ধের জন্য। একটি দলে আছেন মোবারক হোসেন। ৩০ নভেম্বরের মধ্যে তাদের সব ধরনের প্রস্তুতি সম্পন্ন হলো। সেদিন রাতেই তারা অবস্থান নিলেন আগরতলা বিমানবন্দরের উত্তরে। অদূরে ছিলো আখাউড়া। সেখানে মুক্তিযোদ্ধারা বিভিন্ন দিক থেকে আক্রমণ চালাবেন। আক্রমণের নির্ধারিত সময় ১ ডিসেম্বর মধ্যরাত। আখাউড়া ও সংলগ্ন বিভিন্ন স্থানে আছে পাকিস্তানি সেনাবাহিনীর প্রতিরক্ষা। সামরিক দিক থেকে গুরুত্বপূর্ণ হওয়ায় পাকিস্তান সেনাবাহিনী আখাউড়াকে দুর্ভেদ্য দুর্গে পরিণত করেছে। মোবারক হোসেনের দলের অধিনায়ক মোহাম্মদ আবদুল মতিন (বীর প্রতীক)। তার অধীনে আছে আরও একটি দল। ৩০ নভেম্বর সকালে তিনি জরুরি খবর পেয়ে চলে গেলেন সিংগারবিলের মুক্তিযোদ্ধা অবস্থানে। সেদিন বা পরদিনও তিনি ফিরে এলেন না। আক্রমণের নতুন পরিকল্পনার কারণে তাকে সেখানে থেকে যেতে হয়। ওখানে যুদ্ধে নেতৃত্ব প্রদানের দায়িত্ব পড়ে তার ওপর। এ খবর মোবারক হোসেনরা পাননি। ক্রমে আক্রমণের সময় ঘনিয়ে এল। মোবারক হোসেন তার অধিনায়কের জন্য রাত ১০টা পর্যন্ত অপেক্ষা করলেন। শেষে নিজেই দায়িত্ব নিয়ে তার কাছে থাকা ভেরি লাইট পিস্তল দিয়ে নির্ধারিত সময় সংকেত দিলেন। সংকেত পেয়ে মুক্তিযোদ্ধারা সামনে রওনা হলেন। এদিকে আগেই নির্ধারিত ছিল আক্রমণ শুরু করার আগে ভারতীয় গোলন্দাজ দল দূরপাল্লার গোলাবর্ষণ করে মুক্তিযোদ্ধাদের সহায়তা করবে। ১১টা ৪৫ মিনিটে গোলাবর্ষণ শুরু হলো। এর সহায়তায় তারা দ্রুত এগিয়ে যেতে থাকলেন। পাকিস্তানি বাহিনীও পাল্টা গোলাবর্ষণ শুরু করল। এর তীব্রতা এমন যে অনেক দূরেও মোবারক হোসেনদের পায়ের নিচের মাটি কেঁপে উঠল। নির্ধারিত সময় ভারত থেকে পূর্বপরিকল্পনা অনুসারে গোলাবর্ষণ বন্ধ হয়ে গেল। এরপর দুই পক্ষে শুরু হয়ে গেল রাইফেল, মেশিনগান ও অন্যান্য অস্ত্রের অবিরাম গোলাগুলি। ঘণ্টা খানেক যুদ্ধ চলল। এর মধ্যে গুলিবিদ্ধ হয়ে শহীদ ও গুরুতর আহত হলেন কয়েকজন মুক্তিযোদ্ধা। মোবারক হোসেন বিচলিত না হয়ে সামনে এগোতে থাকেন। তাকে দেখে তার সহযোদ্ধারাও অনুপ্রাণিত হলো। বীরত্বের সঙ্গে তারা যুদ্ধ করতে থাকলেন। গোলাগুলির একপর্যায়ে হঠাৎ তার বাঁ পায়ের গোড়ালিতে গুলি লাগে। আহত হন তিনি। পরে এক সহযোদ্ধার সহযোগিতায় প্রাথমিক চিকিৎসা নিয়ে পুনরায় যুদ্ধে ঝাঁপিয়ে পড়েন। এই যুদ্ধে মোবারক হোসেন অসাধারণ বীরত্ব প্রদর্শন করেন।
লোলা আংগ্লাডা
লোলা আংগ্লাডা আই সারিয়েরা (১৮৯৩ বার্সেলোনা - ১৯৮৪ তিয়ানা, বার্সেলোনার প্রদেশ) একজন স্প্যানিশ লেখক এবং অঙ্কনশিল্পী ছিলেন।
আত্মজীবনী
তিয়ানায় শক্তিশালি শিকড়াবদ্ধ হয়ে বার্সেলোনা পরিবারে জন্মগ্রহণ করেছেন আংগ্লাডা। তিনি লা লোৎজা দ্য বার্সেলোনায় পড়াশোনা করেন জোয়ান লাভেরিয়াস ও এন্টনি উটরিল্লোর সাথে যারা তাকে সালা পারেস এবং সাপ্তাহিক ম্যাগাজন কু-কাট!-এ প্রথম আঁকা প্রকাশ করতে সহায়তা করেন। এরপর একাডেমিতে (ফ্রান্সিস দ'এ. গালি) প্রবেশ করেন। সেখানে জোয়ান মিরো ও ক্রিস্টোফোল রিকার্ড-এর সাথে দেখা হয় এবং ব্যক্তিগতভাবে এবং ঘনিষ্ঠভাবে বন্ধুত্ব হয় ।
বিশ্বযুদ্ধর শেষে আংগ্লাডা স্কলারশিপে (ধন্যবাদ প্যারিস সরকার)-এর আওতায় প্যারিসে। ভ্রমণ করেন। বেশকিছু প্রকাশনা প্রতিষ্ঠানের সাথে কথা বলে তিনি ফ্রান্সিস মেসিয়া বা জোসেপ ক্লারার প্রতিষ্ঠানে যুক্ত হন। কাতালীয় ঘটনা এবং গণতান্ত্রিক মূল্যবোধের বশবর্তী হয়ে তিনি অ্যামনেস্টি নামক একটি প্রতিষ্ঠান খোলেন, রাজা স্পেনের ত্রয়োদশ আলফোনসোর বিরুদ্ধে গারাফ প্লট- অংশগ্রহণকারীদের জন্য ক্ষমা অনুরোধের আয়োজন করে।
thumb|left|১৮৭৭ সালে পরসিলেইন পুতুল, ভিন্টেজ পরিহিত। লোলা আংগ্লাডা পুতুল ও খেলনা সংগ্রহ। কান লোপিস রোমান্টিক জাদুঘর, সিতজেস, বার্সেলোনা
স্প্যানিশ বেসামরিক যুদ্ধকালীন তিনি ইউজিটিতে যোগদান করেন এবং পুলিশ স্টেশন সম্পর্কিত ভুল তথ্য প্রচারে সহায়তা করেন, এরপর যা স্প্যানিশ বেসামরিক যুদ্ধ (১৯৩৭) হিসেবে প্রকাশিত হয় এবং সম্ভবত এটি সবচেয়ে উল্লেখজনক এবং স্বীকৃত টেলঃ দ্য মান্থ অফ পেটিট টটস্‌। যুদ্ধশেষে তিনি তিয়ানায়, বার্সেলোনার নিকটবর্তী মারেসমের একটি শহরে একটি পারিবারিক রিসোর্টে স্থায়ীভাবে বসবাস শুরু করেন। এখানেই তিনি ১২ই সেপ্টেম্বর, ১৯৮৪ সালে শেষনিঃশ্বাস ত্যাগ করেন ।
নান্দনিক কাজ
তিনি শিশুদের বিভিন্নম্যাগাজিন যেমনঃ এন জোর্ডি, এন পাতুফেত, লা নুরি (আংগ্লাডা নিজেই প্রতিষ্ঠা করেন) এবং লা মাইনাদা। তিনি যেসব চরিত্র নির্মাণ করেন তার মধ্যে "এল মেস পেতিত দ্য তোতস" ("সকলের মধ্যে ছোট") হল ঐসময়ের কাতালান জাতীয় পরিচয়ের একটি নিদর্শন।
পুরস্কার ও সম্মান
১৯৭৫ সালে তাকে ডিপুটাসিও দ্য বার্সেলোনা সাংস্কৃতিক প্রতিভা পুরস্কার দেয়া হয়। ১৯৮০ সালে আলংকারিক কলার প্রচারের জন্য এবং ১৯৮১ সালে ক্রিউ দ্য সান্ত জোর্দি (জেনেরালিটাট দ্য কাতালুনিয়া কর্তৃক দেয়া হয়) লাভ করেন। তিনি তার পুতুলের সংগ্রহ ডিপুটাসিও দ্য বার্সেলোনাকে দান করেন যেগুলো তারা সিটজেসের রোমান্টিক জাদুঘরে দান করেন,
তিয়ানায় তিনি একটি কণ্যা দত্তক নেন এবং তার নামানুসারে তার গ্রামে একটি প্রাইভেট প্রাথমিক বিদ্যালয় স্থাপিত হত। বাদালোনায় আরো নানা শিক্ষামূলক প্রতিষ্ঠান (যেমনঃ এল'হসপিতালেট দ্য লোব্রেগাট, মার্টোরেল, এসপ্লাগস দ্য লোব্রেগেট, ভিলাফ্রান্সা দেল পেনেদেস ও লোরেট দ্য মার) আছে যা লোলা আংগ্লাডার নামাংকৃত।
তার ব্যক্তিগত সংগ্রহ বার্সেলোনার ছবি জাদুঘর-এ সংগৃহীত আছে।
জঙ্গলখাইন ইউনিয়ন
জনসংখ্যার উপাত্ত
২০১১ সালের আদমশুমারি অনুযায়ী জঙ্গলখাইন ইউনিয়নের মোট জনসংখ্যা ১১,৭১৭ জন। এর মধ্যে পুরুষ ৫,৭২৭ জন এবং মহিলা ৫,৯৯০ জন। মোট পরিবার ২,২৬০টি।
অবস্থান ও সীমানা
পটিয়া উপজেলার উত্তর-মধ্যাংশে জঙ্গলখাইন ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৪ কিলোমিটার। এ ইউনিয়নের উত্তরে ধলঘাট ইউনিয়ন ও হাবিলাসদ্বীপ ইউনিয়ন; পশ্চিমে হাবিলাসদ্বীপ ইউনিয়ন, কুসুমপুরা ইউনিয়ন ও বড়লিয়া ইউনিয়ন; দক্ষিণে কুসুমপুরা ইউনিয়ন ও বড়লিয়া ইউনিয়ন এবং পূর্বে ভাটিখাইন ইউনিয়ন, পটিয়া পৌরসভা ও দক্ষিণ ভূর্ষি ইউনিয়ন অবস্থিত।
প্রশাসনিক কাঠামো
জঙ্গলখাইন ইউনিয়ন পটিয়া উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
নামকরণ ও ইতিহাস
এ ইউনিয়নে এক সময় প্রচুর গাছপালা বা জঙ্গল ছিল, যা থেকে এ ইউনিয়নের নাম জঙ্গলখাইন। জঙ্গলখাইন ইউনিয়ন এক সময় বড়লিয়ার সাথে একীভূত ছিল। পরবর্তীতে জঙ্গলখাইন ইউনিয়ন থেকে বড়লিয়া ইউনিয়ন পৃথক করা হয়।
শিক্ষা ব্যবস্থা
২০১১ সালের আদমশুমারি অনুযায়ী জঙ্গলখাইন ইউনিয়নের সাক্ষরতার হার ৬২%। এ ইউনিয়নে ১টি স্কুল এন্ড কলেজ, ২টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।
যোগাযোগ ব্যবস্থা
জঙ্গলখাইন ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।
ধর্মীয় উপাসনালয়
জঙ্গলখাইন ইউনিয়নে ২২টি মসজিদ ও ৬টি মন্দির রয়েছে। এই ইউনিয়নের সবচেয়ে বড় মসজিদ হল কাছিম আলী মুন্সি ও আইনুদ্দিন মুন্সি কেন্দ্রীয় জামে মসজিদ। মসজিদটি পুরনো মসজিদগুলোর মধ্যে অন্যতম। ১৯১০ সালে মসজিদটি প্রতিষ্ঠিত হয় যার সপক্ষে এর ওয়াকফ দলিল পাওয়া যায়। ধারণা করা হয় এটি আরও আগে প্রতিষ্ঠিত করা হয়েছে। নাইখাইন আর গৈড়লার উল্লেখযোগ্য মানুষ এই মসজিদে সালাত আদায় করে থাকে।
খাল ও নদী
জঙ্গলখাইন ইউনিয়নের উপর দিয়ে প্রবাহিত ২টি খাল হল চানখালী খাল এবং আলমখালী খাল।
হাট-বাজার
জঙ্গলখাইন ইউনিয়নের প্রধান হাট/বাজার হল আমজুর হাট।
উল্লেখযোগ্য ব্যক্তি
জঙ্গলখাইন ইউনিয়নের উল্লেখযোগ্য ব্যক্তিগণের মধ্যে রয়েছেন:
প্রিজনারস অফ দ্য সান (ভিডিও গেম)
প্রিজনারস অফ দ্য সান একটি ভিডিও গেম যা বেলজীয় কার্টুনিস্ট হার্জের আঁকা মমির অভিশাপ ও সূর্যদেবের বন্দি কমিকস অবলম্বনে তৈরি। ১৯৯৭ সালের শেষাংশে এবং ২০০০ সালে এটি সুপার এনইএস, উইন্ডোজ গেম বয় এবং গেম বয় কালারের জন্যে মুক্তি দেয়া হয়।
খেলার নিয়ম
thumb|left|১ম লেভেলের শুরু প্রিজনারস অফ দ্য সান একটি প্ল্যাটফর্ম গেম। গেমার টিনটিন চরিত্রটি নিয়ন্ত্রণ করে বিভিন্ন বাধা পেরিয়ে চ্যালেঞ্জের মধ্যে দিয়ে লেভেল শেষ করে। গেমটির খেলার পদ্ধতি ও এনিমেশন ইনফোগ্রামের পূর্ববর্তী গেম ১৯৯৫ সালের টিনটিন ইন টিবেটের অনুরূপ।
মুক্তির তারিখ
১৯৯৭ সালে এটি পিসি, এসএনইএস, এবং গেমবয়ের জন্যে মুক্তি দেয়া হয় আর ২০০০ সালে গেম বয় কালারের জন্যে পুনপ্রকাশিত হয়।
নওপুকুরিয়ার প্রত্নতাত্ত্বিক ধ্বংসাবশেষ
নওপুকুরিয়ার মূলত বিশাল আকৃতির কিছু জলাশয়ের নিয়ে গড়ে ওঠা প্রত্নতাত্ত্বিক স্থান যা বাংলাদেশের রাজশাহী বিভাগের জয়পুরহাট জেলার পাঁচবিবি উপজেলায় অবস্থিত। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা
কিয়েভ ইসলামী সাংস্কৃতিক কেন্দ্র
কিয়েভ ইসলামিক সাংস্কৃতিক কেন্দ্র (২০০১ সাল থেকে) ইউক্রেনের কিয়েভে মসজিদ এবং সাংস্কৃতিক সংগঠন। কিয়েভের ইসলামিক কালচারাল সেন্টারটি (আইসিসি) ইউক্রেনের বৃহত্তম শহরগুলিতে অবস্থিত নয়টি ইসলামী কেন্দ্রের মধ্যে একটি। আইসিসি-এর এই ভবনটিতে একাধিক ইসলামী সংস্থা অবস্থিত। ইউক্রেনের মুসলমানদের ধর্মীয় প্রশাসনের অফিস "উম্মাহ", ইউক্রেনিয়ান সেন্টার ফর ইসলামিক স্টাডিজ, শরিয়াহ কমিটি, অধিকার রক্ষা সংস্থা একত্রে আইন, আলরেড হালাল শংসাপত্র ও গবেষণা কেন্দ্র, প্রকাশনা অফিস আনসার ফাউন্ডেশন, ব্যায়ামাগার আমাদের ভবিষ্যত, জন সংস্থা মরিয়ম এবং আন-নূর, এইউএসও আলরেডের প্রধান কার্যালয়টিও এখানে রয়েছে।
আইসিসির অবকাঠামো
আইসিসির দুটি প্রার্থনার হলগুলিতে - পুরুষ এবং মহিলা, যেখানে প্রায় ১,৫০০ জন লোকের জায়গা হয়। এখানে প্রতিদিন এবং শুক্রবারের নামাজ অনুষ্ঠিত হয়। কুরআন পড়া সংঘ (তাজউইদ) এবং ইসলামের ভিত্তি সম্পর্কে বক্তব্য (ফেকাহ, সীরাহ, ইত্যাদি), কোরআন মুখস্তকরণ মুসলমানদের জন্য খোলা। পবিত্র রমজানে মাসে, আইসিসিতে লোকেরা প্রতি সন্ধ্যায় ইফতারের জন্য ভিড় জমায়। ঈদ-উল-ফিতর এবং ঈদ-আল-আযহা শিশুদের জন্য বিনোদনমূলক অনুষ্ঠানের সাথে এককভাবে এবং আনন্দের সাথে পালিত হয়।
নওপুকুরিয়ার প্রত্নতাত্ত্বিক ধ্বংসাবশেষ
বিবরণ
নওপুকুরিয়ার একটি প্রাচীন স্থপনা। এখানে নয়টির মত পুকুর আছে। আশেপাশে গাছ আছে ও বড় বড় পুকুর এখন আছে। প্রত্যেকটিতে ইট ও পাথর দিয়ে বাধানো পাড় ছিল। এখন তা প্রায় ধ্বংস হয়ে গেছে। এখন নয়টি পকুরের মধ্যে তিনটিতে বাধ আছে বাকিগুলো নিচু চাষের জমি হিসাবে ব্যবহার হছে। এখান থেকে পাথরের মূর্তি অবিষ্কার করা হয়েছে। এখানে মন্দির ছিল বলে ধারণা করা হয়। এটির জীর্ণ অবস্থা দেখেই মনে হয় রক্ষণাবেক্ষণের অভাব আছে।
কিয়েভ ইসলামী সাংস্কৃতিক কেন্দ্র
আইসিসির অবকাঠামো
ব্যক্তিগত উন্নয়নের জন্য আইসিসি-র মহিলাদের উন্নয়ন কেন্দ্রে পারিবারিক মনোবিজ্ঞান সহ বিভিন্ন বিষয়ে উৎসর্গীকৃত ক্লাস এবং দায়বদ্ধতাগুলি প্রায়শই ঘটে। অধিকন্তু, মহিলাদের সেলাই এবং রন্ধন সংঘ, ফিটনেস ক্লাসে অংশ নেওয়ার সুযোগ রয়েছে।
আরবি ভাষা এবং ইসলামী সংস্কৃতির আইসিসি কোর্সগুলি বিশেষ উন্নয়ন প্রোগ্রাম ব্যবহার করে অনুষ্ঠিত হয়। স্থানীয় বক্তাগন বিশেষত উন্নত প্রোগ্রাম ব্যবহার করে শিক্ষার্থীদের পড়ায়।
কার্যকলাপ
আইসিসির কর্মকান্ডের মধ্যে রয়েছে, আন্তঃধর্মীয় এবং আন্তঃসাংস্কৃতিক সংলাপ চালু রাখা, ইসলাম সম্পর্কে সঠিক তথ্য প্রচার, ইসলাম ও মুসলমানদের সম্পর্কে ভুল ধারণাগুলো ভাঙ্গানো এবং ইউক্রেনীয় মুসলিমদের ইসলামী জ্ঞানের প্রতি উদ্ভুদ্ধ করা।
শিক্ষামূলক কার্যকলাপ
২০১৪ সাল থেকে ব্যায়ামাগার আমাদের ভবিষ্যত আইসিসিতে কাজ করেছে। এটি প্রাথমিক ও মাধ্যমিক বিদ্যালয়ের শিক্ষার জন্য একটি বেসরকারী শিক্ষাপ্রতিষ্ঠান, রাষ্ট্রীয় লাইসেন্স দ্বারা অনুমোদিত কর্তৃত্বের মধ্যে পরিচালিত। স্কুলটি জাতীয় শিক্ষামূলক মান ব্যবহার করে। নিম্নলিখিত লিঙ্কটি ব্যবহার করে আপনি জিমন্যাসিয়ামে ভার্চুয়াল ভ্রমণ করতে পারেন।
পাবলিক ক্রিয়াকলাপ
২০১৫ সালের ২৩শে আগস্ট এবং ২০১৬ সালের ১৪ই মে তারিখে কিয়েভের ইসলামিক সাংস্কৃতিক কেন্দ্রে 'ইস্ট ফেস্ট" অনুষ্ঠিত হয়েছিল। এই অনুষ্ঠানটি পূর্ব ঐতিহ্যের একটি সহজ বিক্ষোভ নয়, তবে দেশটির বিভিন্ন জাতির প্রতিনিধিদের মধ্যে একটি যোগসূত্র ছিল।
২০১৫ সালের ১৯শে ডিসেম্বর তারিখে, কিয়েভের ইসলামিক সাংস্কৃতিক কেন্দ্র ইউক্রেনের প্রতিনিধিদের মধ্যে, সোভিয়েত-পরবর্তী দেশগুলি, নিকটস্থ এবং বহিরাগত দেশগুলির মধ্যে আন্তর্জাতিক কুরআন আবৃত্তি প্রতিযোগিতার আয়োজন করেছে; এই প্রতিযোগিতায় মোট ৫৬ জন প্রতিযোগিতায় অংশ নিয়েছিল; যার মধ্যে ক্রিমিয়া থেকে একজন এবং দখলকৃত ডনবাস অঞ্চল থেকে একজন ছিল।
২০১৫ সালের ২০–২৪শে জুলাই তারিখে রাজধানীতে এইউএএসও আলরেড এবং র‌্যামু উম্মাহ দ্বারা আয়োজিত চতুর্থ আন্তর্জাতিক স্কুল ফর ইসলামিক আয়োজন করা হয়েছিল। এটি আধুনিক যুগের প্রকৃত প্রশ্নগুলির উৎসর্গীকৃত ছিল। ৫ কার্যদিবসের সময় অংশগ্রহণকারীরা পরিচয়, সংলাপ, সংঘাত নিরসন এবং উগ্রবাদ অনুসন্ধান এবং সমাধানের কাজ করেছিলেন।
আইসিসির কিয়েভের পাবলিক মহিলা মুসলিম সংগঠনের মরিয়মের কর্মীরা ২০১৬ সালের ২৬শে ডিসেম্বর তারিখে ইউক্রেনীয় সংস্কৃতি দিবসের আয়োজন করেছিল। অনুসন্ধানগুলি ইউক্রেনীয় ঐতিহ্য, বিশেষত আজ ইউক্রেনীয় সমাজে মহিলাদের ভূমিকা এবং ঐতিহাসিক দিকগুলি সম্পর্কে শিখেছিল, যেমন মেয়েদের জীবনে তাঁর জন্ম থেকে শুরু করে মাতৃত্ব পর্যন্ত ঐতিহ্য। হালাল ইউক্রেনীয় খাবারের স্বাদ গ্রহণের পরে, মরিয়মের নেতাকর্মীরা প্রস্তুত, সকলেই পেট্রিকভস্কি পেইন্টিংয়ের মাস্টার ক্লাসে যোগ দিতে পারত।
আলাতুর লোকসভা কেন্দ্র
আলাতুর লোকসভা কেন্দ্রটি কেরালা রাজ্যের ২০ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল মালয়ালম। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,২১৬,৩৫১ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি কেরালার পালঘাট জেলার দক্ষিণ দিক ও ত্রিশূর জেলার উত্তর দিকে অবস্থিত বিধানসভা কেন্দ্রগুলি নিয়ে গঠিত৷
ইতিহাস
আলাতুর লোকসভা কেন্দ্রটি পুনর্বিন্যাসের মাধ্যমে ২০০৯ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৫৭ নং বিধানসভা কেন্দ্র৷ এটি পালঘাট বা পালক্কাড় জেলায় অবস্থিত৷ এটি তফসিলী জাতিদের জন্য সংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৫৮ নং বিধানসভা কেন্দ্র৷ এটি পালঘাট বা পালক্কাড় জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৫৯ নং বিধানসভা কেন্দ্র৷ এটি পালঘাট বা পালক্কাড় জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৬০ নং বিধানসভা কেন্দ্র। এটি পালঘাট বা পালক্কাড় জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৬১ নং বিধানসভা কেন্দ্র। এটি ত্রিশূর জেলায় অবস্থিত৷ এটি তফসিলী জাতিদের জন্য সংরক্ষিত আসন৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৬২ নং বিধানসভা কেন্দ্র। এটি একটি অসংরক্ষিত আসন। এটি ত্রিশূর জেলায় অবস্থিত৷ এই বিধানসভা কেন্দ্রটি কেরালা রাজ্যের বিধানসভা কেন্দ্রগুলির মধ্যে ৬৫ নং বিধানসভা কেন্দ্র। এটি একটি অসংরক্ষিত আসন। এটি ত্রিশূর জেলায় অবস্থিত৷
পোডলস্ক
পোডলস্ক (Podolsk) (Подо́льск) রাশিয়ার মস্কো ওব্লাস্টের (Oblast) পোডোলস্কি বিভাগের একটি বাণিজ্যিক শহর এবং প্রশাসনিক কেন্দ্র। এটি পাখরা নদীর (যা মস্কোভা নদীর একটি শাখানদী) উপর অবস্থিত যা মস্কো ওব্লাস্টের সবচেয়ে বড় শহর। এর জনসংখ্যা ১৮০,৯৬৩ (রাশিয়ান আদমশুমারী ২০০২), ২০৯,১৭৮ (সোভিয়েত আদমশুমারী ১৯৮৯), ১৮৩,০০০ (১৯৭৪), ১২৯,০০০ (১৯৫৯), ৭২,০০০ (১৯৩৯)।
ইতিহাস
পোডলস্ক শহরটি তৈরী হয়েছে মস্কোর একটি গ্রাম পোডল থেকে যা ১৮শ শতকে দানিলভ মোনাস্টেরী এর অধীনের ছিল। ১৭৯১ সালে ক্যাথেরিন দ্বিতীয় দ্বারা এটি শহরের মর্যাদা পায়। রাশিয়া তখন তার প্রধান জেলাগুলো, শহরগুলো তৈরী করছিল এবং গভর্নর নিযুক্ত করছিল। রাশিয়ান বিপ্লবের পূর্বে পোডলস্ক রাশিয়ার সবচেয়ে শিল্পোন্নত শহরগুলোর মধ্যে একটি ছিল। একটি "সঙ্গীতশিল্পী কর্পোরেশন" কারখানা এখানে স্থাপিত হয়েছিল যারা সেলাই মেশিন তৈরী করত।
লোয়েল, ম্যাসাচুসেটস
লোয়েল, মার্কিন যুক্তরাষ্ট্রের ম্যাসাচুসেটস অঙ্গরাজ্যের মিডলসেক্স কাউন্টির একটি শহর। ১৯৯৯ সালে ম্যাসাচুসেটস অঙ্গরাজ্য কাউন্টি প্রশাসন অবলুপ্ত করার পূর্বে লোয়েল ও কেমব্রিজ, ম্যাসাচুসেটস মিডলসেক্স কাউন্টির সদর দপ্তর ছিল। ২০১৯ সালে লোয়েলের জনসংখ্যা ছিল ১,১০,৯৯৭। সর্বশেষ সমীক্ষা অনুযায়ী এটি ম্যাসাচুসেটসের পঞ্চম বৃহত্তম শহর ও বস্টন মেট্রোপলিটন পরিসংখ্যানগত এলাকার দ্বিতীয় বৃহত্তম শহর।
১৮২৬ সালে একটি শিল্পনির্ভর শহর হিসেবে লোয়েল স্থানীয় শাসনের আওতাভুক্ত হয়। আমেরিকান শিল্প বিপ্লবের প্রবাদপুরুষ ফ্রান্সিস ক্যাবট লোয়েলের নামানুসারে শহরটির নাম দেওয়া হয় লোয়েল। লোয়েলকে  আমেরিকান শিল্পবিপ্লবের সূতিকাগার অভিহিত করা হয়। লোয়েলেলে অনেকগুলো বস্ত্র কারখানা গড়ে ওঠেছিল, যাদের অনেকগুলোকে নিয়ে পরবর্তীতে লোয়েল জাতীয় ঐতিহাসিক পার্ক গঠন করা হয়। কম্বোডীয় গণহত্যার সময় লোয়েল শহর অনেক কম্বোডীয়কে আশ্রয় দেয়। শহরে "কম্বোডিয়া টাউন" নামক একটি এলাকা রয়েছে। লোয়েল আমেরিকার দ্বিতীয় বৃহত্তম কম্বোডীয়-অধ্যুষিত শহর।
ইতিহাস
শিল্প শহর হিসেবে ১৮২০ এর দশকে লোয়েল প্রতিষ্ঠিত হয়। বস্টনের পঁচিশ মাইল উত্তর-পূর্বে মেরিম্যাক নদীর তীরে শহরটি প্রতিষ্ঠিত হয়। ম্যাসাচুসেটসের চেমসফোর্ড শহরের পূর্বাঞ্চলের বাসিন্দারা একে চাষাবাদের জন্য ব্যবহার করতেন। বস্টনের উদ্যোক্তা নাথান অ্যাপলটন ও প্যাট্রিক ট্রেসি জ্যাকসন শিল্পবিপ্লবের অগ্রদূত ফ্রান্সিস ক্যাবট লোয়েলের নামে শহরটির নামকরণ করেন। তবে শহর প্রতিষ্ঠার পাঁচ বছর পূর্বেই লোয়েল ক্যাবট পরলোকগমন করেন। অন্যান্য শহর থেকে ভূমি ক্রয় করে লোয়েল শহরটি আয়তনে ও সমৃদ্ধিতে বাড়তে থাকে। ১৮৩০-১৮৪০ এ আয়ারল্যান্ডে "আলু দুর্ভিক্ষ" সংঘটিত হয়। দুর্ভিক্ষের ভয়াবহতার হাত থেকে বাঁচতে অনেক আইরিশ যুবক ভাগ্যান্বেষণের জন্য লোয়েল আগমন করে।  নিউ ইংল্যান্ডের কৃষক পরিবারের অনেক অবিবাহিত নারী এখানে কাজ করতে আসে।
১৮৫০ এর দশকে লোয়েলে যুক্তরাষ্ট্রের সবচেয়ে বড় শিল্পভবন প্রতিষ্ঠিত হয়। আমেরিকার দক্ষিণাঞ্চলে  বুননকৃত তুলা হতে লোয়েলে বস্ত্র উৎপাদন করা হত।  লোয়েলে উৎপন্ন নিম্নমানের তুলা হতে তৈরি করা কাপড় দক্ষিণাঞ্চলে ক্রীতদাসরা পরিধান করত। ঐতিহাসিক ভেন বেকহার্টের মতে,"ক্রীতদাসদের কাছে লোয়েল শব্দটি নিম্নমানের তুলার সমার্থক হয়ে ওঠে। " ১৮৭০ ও ১৮৮০ এর দশকে ক্যাথলিক ধর্মাবলম্বী জার্মান ও  ফ্রেঞ্চ বংশোদ্ভূত কানাডীয়রা বিপুল পরিমাণে লোয়েলে আসতে শুরু করে। ১৯০০ সালের দিকে লোয়েলের ৫০% জনসংখ্যার জন্মই ছিল বিদেশে। প্রথম বিশ্বযুদ্ধের সময় এর জনসংখ্যা বেড়ে হয় ১,১০,০০০।
কারখানাগুলো আমেরিকার দক্ষিণাঞ্চলে স্থানান্তরিত হতে শুরু করায় লোয়েল ভয়াবহ অর্থনৈতিক সংকটের মুখে পড়ে। মহামন্দার সময় এ সমস্যা তীব্রতর হয়। ১৯৩১ সালে হার্পারস ম্যাগাজিন একে শিল্পের মরুভূমি আখ্যায়িত করে। সে বছর লোয়েলের এক-তৃতীয়াংশ জনগণ সরকারি ত্রাণের উপর নির্ভরশীল হয়ে পড়ে। দ্বিতীয় বিশ্বযুদ্ধের সময় কারখানাগুলোতে প্যারাসুট তৈরির কাজ শুরু হয় এবং সাময়িকভাবে লোয়েলের অর্থনীতি প্রাণ ফিরে পায়। কিন্তু এর পরে লোয়েলের বস্ত্রশিল্প সম্পূর্ণভাবে ধ্বংস হয়ে যায়।
নিক নল্টে
নিকোলাস কিং নল্টে (Nicholas King Nolte; জন্ম: ৮ ফেব্রুয়ারি ১৯৪১) হলেন একজন মার্কিন অভিনেতা, প্রযোজক, লেখক ও প্রাক্তন মডেল। তিনি দ্য প্রিন্স অব টাইডস্‌ (১৯৯১) চলচ্চিত্রে অভিনয় করে সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। তিনি অ্যাফ্লিকশন (১৯৯৮) ও ওয়ারিয়র (২০১১) চলচ্চিত্রে অভিনয় করে আরও দুটি অস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল দ্য ডিপ (১৯৭৭), হু উইল স্টপ দ্য রেইন (১৯৭৮), নর্থ ডালাস ফোর্টি (১৯৭৯), ফোর্টি এইট আওয়ার্স (১৯৮২), টিচার্স (১৯৮৪), ডাউন অ্যান্ড আউট ইন বেভারলি হিলস (১৯৮৬), অ্যানাদার ফোর্টি এইট আওয়ার্স (১৯৯০), এভরিবডি উইন্স (১৯৯০), কেপ ফিয়ার (১৯৯১), লরেঞ্জোস অয়েল (১৯৯২), দ্য থিন রেড লাইন (১৯৯৮), দ্য গুড থিফ (২০০২), হাল্ক (২০০৩), হোটেল রুয়ান্ডা (২০০৪), ট্রপিক থান্ডার (২০০৮), এবং আ ওয়াক ইন দ্য উডস (২০১৫)।
লোয়েল, ম্যাসাচুসেটস
ম্যাসাচুসেটস বিস্ময় ও পুনর্জাগরণ
১৯৭০ সালের দিকে ম্যাসাচুসেটসে এক অত্যাশ্চর্য অর্থনৈতিক বিপ্লব ঘটে। এটি "ম্যাসাচুসেটস বিস্ময়" নামে পরিচিত। সত্তরের দশকে ওয়াং ল্যাবরেটরিস লোয়েল শহরে সদর দপ্তর প্রতিষ্ঠা করে। এসময় খেমার রুজ বাহিনীর পাশবিক তাণ্ডবের হাত থেকে বাঁচতে লোয়েল শহরে আশ্রয় গ্রহণ করে। শহরের পুরনো শিল্প-কারখানাগুলো নিয়ে লোয়েল ঐতিহাসিক পার্ক নির্মাণ করা হয়।
নিক নল্টে
নল্টে টেলিভিশন ধারাবাহিক রিচ ম্যান, পুওর ম্যান-এ অভিনয় করে ১৯৭৬ সালে একটি প্রাইমটাইম এমি পুরস্কারের মনোনয়ন লাভ করেন ও ১৯৭৭ সালে সেরা নাট্যধর্মী টিভি ধারাবাহিক অভিনেতা বিভাগে একটি গোল্ডেন গ্লোব পুরস্কারের মনোনয়ন লাভ করেন। তিনি টেলিভিশন ধারাবাহিক গ্রেভস-এ অভিনয় করে ২০১৭ সালে সেরা সঙ্গীতধর্মী বা হাস্যরসাত্মক টিভি ধারাবাহিক অভিনেতা বিভাগে একটি গোল্ডেন গ্লোব পুরস্কারের মনোনয়ন লাভ করেন।
প্রারম্ভিক জীবন
নল্টে ১৯৪১ সালের ৮ই ফেব্রুয়ারি নেব্রাস্কার ওমাহায় জন্মগ্রহণ করেন। তার পিতা ফ্র্যাঙ্কলিন আর্থার নল্টে (১৯০৪-১৯৭৮) ছিলেন কৃষকের সন্তান যিনি বাড়ি থেকে পালিয়ে যান, উচ্চ বিদ্যালয় থেকে প্রায় ঝরে পড়ছিলেন এবং পরে আইওয়া স্টেট বিশ্ববিদ্যালয়ের ফুটবল খেলায় টানা তিনবার (১৯২৯-১৯৩১) লেটার বিজয়ী। তার মাতা হেলেন (বিবাহপূর্ব নাম কিং; ১৯১৪-২০০০) ছিলেন বিভাগীয় বিপণির বিক্রেতা এবং পরে অভিজ্ঞ প্রাচীন সামগ্রী ব্যবসায়ী হন এবং প্রাতিষ্ঠানিক শিক্ষা না থাকা স্বত্ত্বেও এই এলাকার একটি মর্যাদাসম্পন্ন ও সফল প্রাচীন সামগ্রী দোকানের যৌথ-মালিক হন। নল্টের পূর্বপুরুষগণ ছিলেন জার্মান, ইংরেজ, স্কটস-আইরিশ, স্কটিশ ও সুইস-জার্মান। নল্টের মাতামহ ম্যাথু লিন্ডার কিং হলো-টাইল সিলো আবিষ্কার করেছিলেন এবং বিমানচালনার প্রারম্ভিক সময়ের ব্যক্তিত্ব হিসেবে প্রসিদ্ধ ছিলেন। তার মাতামহী আইওয়া স্টেট বিশ্ববিদ্যালয়ের শিক্ষার্থী সংগঠন পরিচালনা করতেন। নল্টের ন্যান্সি নামে এক বড় বোন রয়েছে, তিনি রেডক্রসের একজন নির্বাহী।
লোয়েল, ম্যাসাচুসেটস
ম্যাসাচুসেটস বিস্ময় ও পুনর্জাগরণ
ওয়াং কর্পোরেশন ১৯৯২ সালে দেউলিয়া হয়ে যায়। কিন্তু তা বলে শহরের অগ্রযাত্রা থেমে থাকেনি। এটি লোকসংস্কৃতি চর্চার প্রাণকেন্দ্র হয়ে ওঠে। শহরের ইউনিভার্সিটি অব ম্যাসাচুসেটস লোয়েল ও মিডলসেক্স কমিউনিটি কলেজে প্রচুর ছাত্র ভর্তি হয়। লোয়েল গৃহায়ণ কর্তৃপক্ষ শহরটিকে কতগুলো নির্দিষ্ট ভাগে জোনিং করার সিদ্ধান্ত নেয়। শহরটির মূল ঐতিহ্য যাতে উন্নয়নের জোয়ারে ম্লান না হয়ে যায়, সেজন্যই এ ব্যবস্থা গ্রহণ করা হয়।
নিক নল্টে
কর্মজীবন
থাম্ব|200px|রিচ ম্যান, পুওর ম্যান টিভি ধারাবাহিকে নল্টে
নল্টে আরউইন শ’য়ের ১৯৭০ সালের সর্বাধিক বিক্রিত উপন্যাস অবলম্বনে নির্মিত রিচ ম্যান, পুওর ম্যান টেলিভিশন মিনি ধারাবাহিক দিয়ে তার অভিনয় জীবন শুরু করেন। এই ধারাবাহিকে অভিনয় করে তিনি ১৯৭৬ সালে একটি প্রাইমটাইম এমি পুরস্কারের মনোনয়ন লাভ করেন ও ১৯৭৭ সালে সেরা নাট্যধর্মী টিভি ধারাবাহিক অভিনেতা বিভাগে একটি গোল্ডেন গ্লোব পুরস্কারের মনোনয়ন লাভ করেন। পরবর্তী কালে তিনি চল্লিশের অধিক চলচ্চিত্রে বিভিন্ন ধরনের চরিত্রে অভিনয় করেছেন। তার চরিত্রের বৈচিত্রতা, ক্রীড়াধর্মী ট্রেডমার্ক, ও গম্ভীর কণ্ঠ তার কর্মজীবনের উল্লেখযোগ্য দিক। ১৯৭৩ সালে তিনি গ্রিফ ধারাবাহিকের "হু ফ্রেমড বিলি দ্য কিড?" পর্বে খুনের আসামী ফুটবল খেলোয়াড় বিলি র‍্যান্ডলফ চরিত্রে অতিথি ভূমিকায় কাজ করেন। তিনি অ্যান্ডি গ্রিফিথের সাথে উইন্টার কিল এবং অ্যাডামস অব ইগল লেক-এ অভিনয় করেন, তবে কোনটিই সফল হয় নি।
লোয়েল, ম্যাসাচুসেটস
ভূগোল
লোয়েলের আয়তন ৩৮ বর্গকিলোমিটার। এর ৩৫.৭ বর্গকিলোমিটার স্থল ও ২.১ বর্গকিলোমিটার জল।
নিক নল্টে
কর্মজীবন
নল্টে দ্য ডিপ (১৯৭৭), হু উইল স্টপ দ্য রেইন (১৯৭৮), পিটার জেন্টের উপন্যাস অবলম্বনে নির্মিত নর্থ ডালাস ফোর্টি (১৯৭৯) এবং এডি মার্ফির সাথে ফোর্টি এইট আওয়ার্স (১৯৮২) চলচ্চিত্রে শ্রেষ্ঠাংশে অভিনয় করেন। ১৯৮০-এর দশকের তিনি আন্ডার ফায়ার (১৯৮৩), ডাউন অ্যান্ড আউট ইন বেভারলি হিলস (১৯৮৬), এক্সট্রিম প্রেজুডিস (১৯৮৭) ও নিউ ইয়র্ক স্টোরিজ (১৯৮৯) ছবিতে অভিনয় করেন। তিনি ক্যাথরিন হেপবার্নের বিপরীতে গ্রেস কোয়িংলি (১৯৮৫) এবং মার্ফির সাথে অ্যানাদার ফোর্টি এইট আওয়ার্স (১৯৯০) ছবিতে অভিনয় করেন। ১৯৯১ সালে দ্য প্রিন্স অব টাইডস্ চলচ্চিত্রে অভিনয় করে তিনি সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। পরবর্তী কালে তিনি মার্টিন স্কোরসেজির কেপ ফিয়ার (১৯৯১) ছবিতে রবার্ট ডি নিরো ও জেসিকা ল্যাঙের সাথে অভিনয় করেন। নল্টে লরেঞ্জোস অয়েল (১৯৯২), জেফারসন ইন প্যারিস (১৯৯৫), মুলহল্যান্ড ফলস (১৯৯৬) ও আফটারগ্লো (১৯৯৭) ছবিতে অভিনয় করেন। তিনি ১৯৯৭ সালে অ্যাফ্লিকশন চলচ্চিত্রে অভিনয় করে তার দ্বিতীয় একাডেমি পুরস্কারের মনোনয়ন লাভ করেন। এই সময়ে তিনি শন পেনের সাথে টেরেন্স মালিকের তিনটি যুদ্ধভিত্তিক মহাকাব্যিক চলচ্চিত্র – দ্য থিন রেড লাইন, ইউ টার্ন ও গ্যাংস্টার স্কোয়াড-এ অভিনয় করেন।
নল্টে ২০০০-এর দশক জুড়েও কাজ করে যান এবং সমালোচকদের নিকট থেকে ইতিবাচক সমালোচনা পাওয়া ক্লিন ও হোটেল রুয়ান্ডা ছবিতে ছোট চরিত্রে কাজ করেন। তাকে ২০০৬ সালের নাট্যধর্মী পিসফুল ওয়ারিয়র এবং ২০০৮ সালের হাস্যরসাত্মক টপিক থান্ডার ছবিতে পার্শ্ব চরিত্রে দেখা যায়। ২০১১ সালে নল্টে ওয়ারিয়র চলচ্চিত্রে নেশাসক্তি থেকে ফিরে আসা প্যাডি কনলন চরিত্রে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। ২০১৫ সালে নল্টে জীবনীমূলক হাস্যরসাত্মক নাট্যধর্মী আ ওয়াক ইন দ্য উডস এবং প্রতিশোধমূলক থ্রিলার রিটার্ন টু সেন্ডার ছবিতে অভিনয় করেন।
লোয়েল, ম্যাসাচুসেটস
ভূগোল
কংকর্ড নদী মেরিম্যাক অপেক্ষা ক্ষুদ্রতর, কিন্তু লোয়েলের অর্থনৈতিক কর্মকাণ্ডে কংকর্ডের বিশেষ ভূমিকা রয়েছে।
ড্রাকুট, টেউইকসবুরি, বিলেরিকা, চেমসফোর্ড ও টিংসবরো শহরের সাথে লোয়েল শহরের সীমানা বিদ্যমান।
লোয়েল শহরটি আটটি অংশে বিভক্ত। এগুলো হলো- দি একর, ব্যাক সেন্ট্রাল, বেলভিদের, সেন্ট্রালভিল, ডাউনটাউন, হাইল্যান্ডস, পাউকেটভিল ও সাউথ লোয়েল।
জনমিতি
২০১০ সালের আদমশুমারি অনুযায়ী লোয়েল শহরের জনসংখ্যা ১,০৬,৫১৯। শহরের জনসংখ্যার ঘনত্ব প্রতি বর্গকিলোমিটারে ২৯৪৮.৮ জন।
শহরের বাসিন্দাদের গড় আয়ু ৩২.৬ বছর। পুরুষ ও নারীর সংখ্যার শতকরা অনুপাত ৯৭?৬:১০০।
শহরের পরিবারগুলোর গড় আয় ৫৫,৮৫২ মার্কিন ডলার।পুরুষদের গড় আয় ৪৪,৭৩৯ ডলার ও নারীদের গড় আয় ৩৫,৪৭২ ডলার। শহরের মাথাপিছু আয় ২২,৭৩০ মার্কিন ডলার। ১৫.২% পরিবার ও ১৭.৫% বাসিন্দা দারিদ্র্যসীমার নিচে বসবাস করে। এদের মধ্যে ২৪.৫% এর বয়স ১৮ বছরের নিচে ও ১৩.২% এর বয়স ৬৫ বছরের উপরে।
বাসিন্দাদের মধ্যে ৬০.৩% শ্বেতাঙ্গ, ২০.২% এশীয়, ৬.৮% আফ্রিকান আমেরিকান, ০.৩% আদিবাসী আমেরিকান। হিস্পানিক ও লাতিনোরা জনসংখ্যার ১৭.৩% ।
প্রশাসন
লোয়েল সিটি কাউন্সিলে নয়জন সিটি কাউন্সিলর ও ছয়জন স্কুল কমিটি কাউন্সিলর দায়িত্ব পালন করেন। ১৯৪৩ সালে স্থানান্তর-অযোগ্য ভোটের মাধ্যমে নির্বাচনব্যবস্থা প্রচলিত হলেও ১৯৫৭ সালে আয়োজিত এক গণভোটের মাধ্যমে উক্ত ব্যবস্থা বাতিল হয়ে যায়।
সিটি কাউন্সিলের সদস্যরাই নিজেদের মধ্য থেকে একজন মেয়র ও সহকারী মেয়র নির্বাচিত করেন।
সংবাদমাধ্যম
"দ্য সান" পত্রিকাটি লোয়েল শহরে তাদের কার্যক্রম পরিচালনা করে। শহরে চারটি রেডিও স্টেশন অবস্থিত। লোয়েল টেলিকমিউনিকেশন কর্পোরেশন শহরের বাসিন্দাদের অব্যাহতভাবে সেবা প্রদান করে যাচ্ছে।
বিভা আনন্দ
বিভা আনন্দ একজন ভারতীয় টেলিভিশন অভিনেত্রী, যিনি বালিকা বধুতে সুগনা শ্যাম সিংয়ের চরিত্রে এবং মহাভারতে সুভদ্রা চরিত্রে অভিনয় করার জন্য পরিচিত। তিনি এমটিভি'র তারুণ্য ধারাবাহিক কেয়সি ইয়ে ইয়ারিয়া-তে নব্য নাভেলি চরিত্রে এবং অ্যান্ডটিভি'র বেগুসরাই-এ অনন্যা ঠাকুর চরিত্রেও অভিনয় করেছিলেন।
মাল্টো জাতি
মাল্টো বা মালের জনগণ, এছাড়া পাহাড়িয়া নামেও পরিচিত, তারা হল উত্তর-পূর্ব ছোট নাগপুর মালভূমির রাজমহল পাহাড়ের একটি দ্রাবিড় উপজাতি গোষ্ঠী। তারা তিনটি উপগোষ্ঠীতে বিভক্ত: মাল পাহাড়িয়া, সৌরিয়া পাহাড়িয়া এবং কুমারভাগ পাহাড়িয়া। তিনটিই ঝাড়খণ্ড, বিহার এবং পশ্চিমবঙ্গের তফসিলি উপজাতি হিসাবে তালিকাভুক্ত। তারা মাল্টো ভাষায় কথা বলে, যা নিকটবর্তী কুরুখ ভাষার সাথে সম্পর্কিত।
মাল্টো উপজাতির তিনটি উপগোষ্ঠী আন্তঃবিবাহ করে না। মাল পাহাড়িয়ারা গরু খাওয়ার জন্য সাউরিয়া পাহাড়িয়ার দিকে যায়।
মাল পাহাড়িয়া এবং কুমারভাগ পাহাড়িয়া উপগোষ্ঠীর মিলিত জনসংখ্যা ১,৮২,৫৬০ জন, অন্যদিকে সৌরিয়া পাহাড়িয়া উপগোষ্ঠীর জনসংখ্যা ৫১,৬৩৪, এদের মিলিয়ে মোট মাল্টো জনসংখ্যা হল ২৩৪,১৯৪।
সউরিয়া পাহাড়িয়াদের মধ্যে, তাদের ঐতিহ্যবাহী বিয়ের অনুষ্ঠান বেদি নামে পরিচিত। এই অনুষ্ঠান একটি বাড়িতে হয়। তাদের সমাজে বিবাহপূর্ব যৌন সম্পর্কের উপর কোন বিধিনিষেধ নেই, এবং বিবাহ বহির্ভূত জন্ম নেওয়া সন্তানরা এখনও মায়ের সাথে থাকতে পারে। আরেকটি সাধারণ বিবাহ হল ধরে নিয়ে গিয়ে বিয়ে।
মাল্টোরা সর্বপ্রাণবাদের অনুশীলন করে এবং গোসাঁই নামে পরিচিত এক আত্মার দরবারকে শ্রদ্ধা করে। প্রধান মাল্টো দেবতা হলেন ধর্মের গোসাইঁ, যিনি একজন সূর্য দেবতা। এঁর পুরোহিতরা ডেমানো নামে পরিচিত।
গভীরতামিতি
গভীরতামিতি (Bathymetry) বলতে সাগর, মহাসাগর এবং কদাচিৎ গভীর হ্রদের জলপৃষ্ঠ থেকে তলদেশ বা মেঝের গভীরতা নির্ণয় ও পরিমাপ করার বিজ্ঞানকে বোঝায়। অন্য ভাষায় গভীরতামিতি হল ভূ-উচ্চতামিতি বা ভূ-সংস্থানবিজ্ঞানের সমতুল্য জলনিম্নস্থ রূপ। গভীরতামিতির সাথে জললেখবিজ্ঞানের সম্পর্ক আছে। জললেখবিজ্ঞানীদের দ্বারা তৈরিকৃত জললৈখিক মানচিত্রে সাধারণত জলপৃষ্ঠে বা জলপৃষ্ঠের নিচে নৌযান পরিচালনায় নিরাপত্তা প্রদানের উদ্দেশ্যে তৈরি করা হয়। এগুলিতে সাধারণত সমুদ্র তলদেশের বন্ধুরতা (অর্থাৎ উঁচু-নিচু প্রকৃতি) অনেকগুলি সমোচ্চ রেখা দ্বারা নির্দেশ করা হয়, যেগুলিকে গভীরতামিতিতে সমগভীর রেখা হিসেবে ডাকা হয়। এছাড়া এই মানচিত্রগুলিতে নির্বাচিত কিছু গভীরতাও প্রদর্শন করা থাকে ও জলপৃষ্ঠে নৌচালনার জন্য প্রয়োজনীয় তথ্য দেওয়া থাকে। অন্যদিকে গভীরতামাপক মানচিত্র অপেক্ষাকৃত সাধারণ একটি মানচিত্র, যাতে নৌ-নিরাপত্তার ব্যাপারটি তেমন গুরুত্বপূর্ণ নয়; এগুলিতে ডিজিটাল বন্ধুরতা প্রতিমান এবং কৃত্রিম আলোকসম্পাত পদ্ধতি ব্যবহার করে প্রদর্শিত গভীরতার বিশদ ব্যাখ্যা প্রদান করা হতে পারে।
কখনও কখনও পৃথিবীর সমস্ত সমুদ্র ও মহাসমুদ্রের গভীরতামিতিক তথ্য (বৈশ্বিক গভীরতামিতি) এবং স্থলভাগের ভূ-সংস্থানিক তথ্য একত্রিত করে একটি বৈশ্বিক বন্ধুরতা প্রতিমান তৈরী করা হতে পারে।
প্রত্নগভীরতামিতি নামক বিজ্ঞানে অতীতের সাগর-মহাসাগর-হ্রদের গভীরতা নিয়ে অধ্যয়ন করা হয়।
প্রেম সিং তামাং মন্ত্রিসভা
এটি প্রেম সিং তামাং মন্ত্রিসভার মন্ত্রীদের একটি তালিকা। ২৭ মে ২০১৯ তারিখে এই মন্ত্রিসভা গঠন করা হয়। সিকিমের বর্তমান মুখ্যমন্ত্রী প্রেম সিং তামাং সিকিম ক্রান্তিকারী মোর্চার নেতা। তার দল সিকিমের সর্বশেষ বিধানসভা নির্বাচনে ভারতের ইতিহাসের সবচেয়ে দীর্ঘস্থায়ী মুখ্যমন্ত্রী পবন কুমার চামলিংয়ের দল সিকিম ডেমোক্রেটিক ফ্রন্টকে মাত্র দুই আসনের ব্যবধানে হারিয়ে সিকিমে সরকার গঠন করে। ২০১৯ সালের ২৭ শে মে সিকিমের ষষ্ঠ মুখ্যমন্ত্রী হিসাবে শপথ গ্রহণ করেন।
কাজল গুপ্ত
কাজল গুপ্ত (১৯৩৬ -১৯৯৬) ৮ জানুয়ারি ১৯৩৬ সালে জন্মগ্রহণ করেন। তিনি একজন ভারতীয় বাঙালি চলচ্চিত্র অভিনেত্রী যিনি বসন্ত বিলাপ (১৯৭৩), সন্ন্যাসের ইতিকথা (১৯৮৩) এবং আগ্নিশ্বার (১৯৭৫) অভিনয়ের জন্য ব্যাপক পরিচিতি পান।
কাজল গুপ্ত ১৯৩৬ সালের ৮ জানুয়ারি সন্ধ্যা চট্টোপাধ্যায় নামে ব্রিটিশ প্রেসিডেন্সী, ব্রিটিশ ভারতের (বর্তমানে ভারত ) কলকাতায় জন্মগ্রহণ করেন। তিনি  ২২ অক্টোবর ১৯৯৬ সালে ভারতের পশ্চিমবঙ্গের কলকাতাতে  মারা যান।
ফর্মুলা ওয়ান
ফর্মুলা ওয়ান (Formula One) একক আসনের গাড়ীর ক্রীড়া প্রতিযোগিতা বিশেষ। খেলাটি ফর্মুলা ১ বা এফ১ নামেও পরিচিত রয়েছে বিশ্বব্যাপী। প্রাতিষ্ঠানিকভাবে এটি এফআইএ ফর্মুলা ওয়ান ওয়ার্ল্ড চ্যাম্পিয়নশীপ নামে পরিচিত। ইন্টারন্যাশনাল অটোমোবাইল ফেডারেশন (এফআইএ) কর্তৃক ফর্মুলা ওয়ান ক্রীড়াটি বিশ্বের বিভিন্ন দেশের শহরগুলোয় চক্রাবৃত্তে বা সার্কিটে নিয়মিতভাবে প্রতিযোগিতা আয়োজনের ব্যবস্থা করা হয়। এ প্রতিষ্ঠানটি গাড়ী প্রতিযোগিতার সর্বোচ্চ নিয়ন্ত্রণকারী সংস্থা হিসেবে বিবেচিত।
উৎপত্তি রহস্য
১৯২০ ও ১৯৩০-এর দশকে ইউরোপিয়ান গ্রাঁ প্রি মোটর রেসিং থেকে ফর্মুলা ওয়ান প্রতিযোগিতার উৎপত্তি হয়েছে। ফর্মুলা শব্দের অর্থ হচ্ছে একগুচ্ছ নিয়ম বা আইন-কানুনের সমষ্টি যা গাড়ী প্রতিযোগিতায় অংশগ্রহণকারী সকল খেলোয়াড়কে অতি অবশ্যই মেনে চলতে হয়। ২য় বিশ্বযুদ্ধের পর ১৯৪৬ সালে ফর্মুলা ওয়ান প্রতিযোগিতায় একটি নতুন ধরনের নিয়ম-কানুন প্রবর্তন ও প্রয়োগ করার সিদ্ধান্ত নেয়া হয়। এবং ঐ বছরই প্রথমবারের মতো চ্যাম্পিয়নশীপবিহীন প্রতিযোগীতার আয়োজন করা হয়। যুদ্ধের পূর্বে গ্রাঁ প্রি প্রতিযোগিতা আয়োজনকারী সংস্থাগুলো কোনরূপ নিয়ম-নীতি ছাড়াই বিশ্ব চ্যাম্পিয়নশীপের আয়োজন করেছিল। কিন্তু গাড়ী চালনায় সংঘর্ষজনিত কারণে নিষেধাজ্ঞার কবলে পড়ে ওয়ার্ল্ড ড্রাইভারস্‌ চ্যাম্পিয়নশীপ প্রতিযোগিতার রূপরেখা ১৯৪৭ সাল পর্যন্ত প্রণয়ন করা যায়নি।
প্রতিযোগিতা স্থল
thumb|200px| সেবাস্তিয়ান ভেটেলঃ ২০১১ সালের ফর্মুলা ওয়ান ওয়ার্ল্ড ড্রাইভার্স' চ্যাম্পিয়নশীপ বিজয়ী। নভেম্বর, ২০১১সাল পর্যন্ত সর্বমোট ৬৮টি পৃথক সার্কিটে অনেকবার বিশ্ব চ্যাম্পিয়নশীপ গাড়ি দৌড়ের প্রতিযোগিতা হিসেবে ফর্মুলা ওয়ান অনুষ্ঠিত হয়েছে। ১৯৫০ সালে ব্রিটিশ গ্রাঁ প্রি প্রতিযোগিতাটি প্রথম ফর্মুলা ওয়ান প্রতিযোগিতা হিসেবে যুক্তরাজ্যের সিলভারস্টোন সার্কিটে অনুষ্ঠিত হয়েছে। সর্বশেষটি অক্টোবর, ২০১১ সালে ১ম বারের মতো ভারতের বুদ্ধ ইন্টারন্যাশনাল সার্কিটে 'ইন্ডিয়ান গ্রাঁ প্রি' প্রতিযোগিতাটি অনুষ্ঠিত হয়।
ফর্মুলা ওয়ানের ইতিহাসে বিভিন্ন ধাঁচের প্রতিযোগিতা অনুষ্ঠিত হয়েছে। তন্মধ্যে - প্রতিযোগিতার উদ্দেশ্যে সৃষ্ট হয়েছে সুজুকা সার্কিট, বিশেষভাবে রাস্তা তৈরী হয়েছে সার্কিট ডি স্পা-ফ্রাঙ্কোরচ্যাম্পস্‌ এবং নগরের রাজপথে বিশেষ চিহ্নসহযোগে সার্কিট ডি মোনাকোতে ফর্মুলা ওয়ান অনুষ্ঠিত হয়েছিল।
সম্প্রচার ব্যবস্থা
সার্কিটে উপস্থিত সৌভাগ্যবান দর্শকদের পাশাপাশি ফর্মুলা ওয়ান প্রতিযোগিতা সাধারণতঃ সরাসরিভাবে টেলিভিশনের ছোট পর্দার মাধ্যমে প্রদর্শিত হয়। অনেকক্ষেত্রে এ ধরনের অনুষ্ঠানকে কেন্দ্র করে এবং দর্শকদের আগ্রহকে পুঁজি করে নির্দিষ্ট দর্শনীর বিনিময়ে সিনেমা হল কিংবা অডিটোরিয়ামে প্রজেক্টরের সাহায্যেও প্রদর্শিত হয়ে থাকে। স্বাগতিক দেশ কিংবা অঙ্গরাজ্য থেকে বিশ্বব্যাপী দর্শকদের মনোরঞ্জনের জন্য ধারাভাষ্য সহযোগে এ ব্যবস্থা করা হয়। তবে, কারিগরী ত্রুটি কিংবা অনিবার্যকারণবশতঃ মাঝে মাঝে ধারণকৃত অংশ সম্প্রচারের ব্যবস্থা করা হয়। এছাড়াও, সরাসরি প্রদর্শনের পরও পরবর্তীকালে প্রতিযোগিতাটি পুনরায় প্রদর্শন বা অংশবিশেষ প্রদর্শন করার ব্যবস্থা রাখা হয়।
২০০৮ সালে টেলিভিশনের পর্দায় প্রতিটি প্রতিযোগিতায় গড়ে প্রায় ৬০ কোটি বা ৬০০ মিলিয়ন দর্শকের উপস্থিতি লক্ষ্য করা গিয়েছিল। টেলিভিশনে এটি একটি বৃহদায়তন ও গুরুত্বপূর্ণ ভূমিকা পালন করে। ২০০১ সালে ক্রমবর্ধিষ্ণু হারে প্রায় ৫৪০ কোটি বা ৫৪ বিলিয়ন দর্শকের উপস্থিতি টের পাওয়া যায়। প্রায় দুই শতাধিক দেশে স্যাটেলাইট, রেডিও, ইন্টারনেট-সহ বিভিন্ন আধুনিক ও উচ্চ প্রযুক্তির সাহায্যে লাইভ বা সরাসরি সম্প্রচার করা হয়।
টেলিভিশন
ফর্মুলা ওয়ান প্রতিযোগিতায় বিভিন্ন বিষয়াদি সরাসরি শ্রবণ-দর্শন মাধ্যম হিসেবে টেলিভিশন বা দূরদর্শনের জুড়ি মেলা ভার। নিচের দেশগুলোর সম্প্রচার কর্তৃপক্ষ নিজস্ব ভাষা কিংবা ইংরেজি ভাষায় খেলা-পূর্ব অনুশীলন ও মূল খেলা বৈশ্বিকভাবে টেলিভিশনের ন্যায় অত্যন্ত জনপ্রিয় মাধ্যমে সরাসরি সম্প্রচার করে।
রেডিও
নিম্নলিখিত দেশগুলো থেকে ফর্মুলা ওয়ান প্রতিযোগিতাটি অনেক পুরনো ও অন্যতম জনপ্রিয় গণমাধ্যম হিসেবে রেডিওতে সরাসরি সম্প্রচার করা হয়।
বিশ্ব চ্যাম্পিয়নশীপ
১৯৫০ সালে প্রথম ফর্মুলা ওয়ান বিশ্ব চ্যাম্পিয়নশীপ প্রতিযোগিতা অনুষ্ঠিত হয়। এতে ইটালীর গিয়াসেপ্পি ফারিনা তার 'আলফা রোমিও' গাড়ী নিয়ে বিজয়ী হন। প্রতিযোগিতায় সামান্য ব্যবধানে তিনি নিজ দলের অপর খেলোয়াড় আর্জেন্টিনার জুয়ান ম্যানুয়েল ফ্যাঙ্গিও-কে পরাজিত করেছিলেন।
পরবর্তীকালে অবশ্য জুয়ান ম্যানুয়েল ফ্যাঙ্গিও পাঁচ বার - ১৯৫১, ১৯৫৪, ১৯৫৫, ১৯৫৬ এবং ১৯৫৭ সালে ফর্মুলা ওয়ান বিশ্ব চ্যাম্পিয়নশীপ প্রতিযোগিতায় জয়ী হয়ে তৎকালীন বিশ্বরেকর্ড গড়েছিলেন। আঘাতজনিত কারণে তার এই ধারাবাহিক জয়ে ছেদ ঘটে। দুই বারের চ্যাম্পিয়ন ও 'ফেরারী' গাড়ীর চালক আলবার্তো আসকারী'র সাথে খুব দ্রুতবেগে গাড়ী চালনার সময় সংঘর্ষ হয়েছিল তার।
৪৫ বছর যাবত ফ্যাঙ্গিও'র পাঁচ বার বিশ্ব চ্যাম্পিয়ন হবার রেকর্ড অক্ষত ছিল। কিন্তু, জার্মান গাড়ীচালক মাইকেল শুমাখার তার এ রেকর্ডে ভাগ বসান। ২০০৩ সালের ফর্মুলা ওয়ান বিশ্ব চ্যাম্পিয়নশীপ প্রতিযোগিতায় ৬ষ্ঠ বারের মতো বিজয়ী হয়ে ফ্যাঙ্গিও'র রেকর্ড ভঙ্গ করে নতুন বিশ্ব রেকর্ড গড়েন সুমাখার।
কিন্তু যুক্তরাজ্যের স্টার্লিং মোস ফর্মুলা ওয়ান বিশ্ব চ্যাম্পিয়নশীপ প্রতিযোগিতায় নিয়মিতভাবে অংশগ্রহণ করেও কোনবারেই সফলতা লাভ করতে পারেননি। সেজন্যেই তিনি 'সর্বকালের সেরা ড্রাইভার হিসেবে অভিহিত হয়েছিলেন যিনি কখনো শিরোপা জয় করেননি'।
অন্যদিকে, ফর্মুলা ওয়ানের প্রথম দশকে একচ্ছত্র আধিপত্য বিস্তার করে জুয়ান ম্যানুয়েল ফ্যাঙ্গিও স্মরণীয় হয়ে আছেন। তার অনবদ্য কৃতিত্বের জন্য তিনি ফর্মুলা ওয়ানের 'গ্রাণ্ডমাস্টার' হিসেবে বিবেচিত হয়ে আসছেন।
ব্যবহৃত গাড়ী
ফর্মুলা ওয়ান প্রতিযোগিতার শুরুর দিকে প্রতিষ্ঠিত এবং উল্লেখযোগ্য দলগুলো বিভিন্ন খ্যাতনামা গাড়ী নির্মাতাদের কাছ থেকে গাড়ী সংগ্রহ করে। তন্মধ্যে - আলফা রোমিও, ফেরারী, মার্সিডিজ বেঞ্জ এবং মাসেরাতি অন্যতম। গাড়ীগুলো ২য় বিশ্বযুদ্ধের পূর্বেই তৈরী করা ছিল।
কলিন কাউড্রে
মাইকেল কলিন কাউড্রে, টনব্রিজের ব্যারন কাউড্রে, সিবিই (Colin Cowdrey; জন্ম: ২৪ ডিসেম্বর, ১৯৩২ - মৃত্যু: ৪ ডিসেম্বর, ২০০০) ব্রিটিশ ভারতের মাদ্রাজ প্রেসিডেন্সি এলাকার উদগমণ্ডলম বা উটাকামুন্ড জন্মগ্রহণকারী বিখ্যাত ইংরেজ ক্রিকেট তারকা ছিলেন। তিনি তার সুন্দর ব্যাটিংশৈলীর জন্য বিখ্যাত ছিলেন। সচরাচর পরিচিত কলিন কাউড্রে ১৯৫৪-৭৫ মেয়াদকালে ইংল্যান্ড ক্রিকেট দলে খেলার পাশাপাশি অক্সফোর্ড, কেন্ট কাউন্টি দলে খেলেছেন। টেস্ট ক্রিকেটের ইতিহাসে প্রথম ক্রিকেটার হিসেবে শততম টেস্ট খেলেন ১৯৬৮ সালে অস্ট্রেলিয়া দলের বিপক্ষে।
খেলোয়াড়ী জীবন
কলিন কাউড্রে তার সমগ্র খেলোয়াড়ী জীবনে ১১৪ টেস্টে অংশ নিয়ে ৭,৬২৪ রান সংগ্রহ করেন ৪৪.০৬ রান গড়ে। এরফলে তিনি ওয়ালি হ্যামন্ডের গড়া রেকর্ড ভঙ্গ করেন। এছাড়াও তিনি ১২০টি ক্যাচ নিয়েছেন যা ওয়ালি হ্যামন্ডের চেয়ে বেশি। ২০১৩ সাল পর্যন্ত তার ২২ সেঞ্চুরির ইংল্যান্ডের রেকর্ড অক্ষুণ্ন ছিল। প্রথম ব্যাটসম্যান হিসেবে অস্ট্রেলিয়া, দক্ষিণ আফ্রিকা, ওয়েস্ট ইন্ডিজ, নিউজিল্যান্ড, ভারত ও পাকিস্তান - এ ছয়টি দলের বিপক্ষে সেঞ্চুরি করেছেন। তিনি ছয়বার (১৯৫৪-৫৫, ১৯৫৮-৫৯, ১৯৬২-৬৩, ১৯৬৫-৬৬, ১৯৭০-৭১ ও ১৯৭৪-৭৫) অস্ট্রেলিয়া সফর করেন। এরফলে তিনি কলিন ব্লাইদের রেকর্ডের সমকক্ষ হন। তার সর্বশেষ সফরকালীন সময়ে সমর্থকেরা ব্যানার নিয়ে দাঁড়িয়েছিল।
১৯৫৭ সালে এজবাস্টনে অনুষ্ঠিত সফরকারী ওয়েস্ট ইন্ডিজের বিপক্ষে চতুর্থ উইকেটে পিটার মে’কে নিয়ে ৪১১ রান সংগ্রহ করেন ৫১১ মিনিটে। এ জুটিটি ঐ সময়ে তৃতীয় সর্বোচ্চ রান ছিল, ২০০৯ সাল পর্যন্ত চতুর্থ উইকেটে সর্বোচ্চ ও ইংল্যান্ডের পক্ষে সর্বোচ্চ এবং ওয়েস্ট ইন্ডিজের বিপক্ষে সর্বোচ্চ রানের জুটি হিসেবে চিহ্নিত হয়ে আছে। ১৯৬২-৬৩ মৌসুমে প্রথম-শ্রেণীর ক্রিকেটে দক্ষিণ অস্ট্রেলিয়ার বিপক্ষে ৩০৭ করেছিলেন। এ রানটি বিদেশে মেরিলেবোন ক্রিকেট ক্লাবের ক্রিকেটারদের মধ্যে সর্বোচ্চ ও অস্ট্রেলিয়ায় বিদেশী খেলোয়াড়ের মধ্যে সর্বোচ্চ রান।
১৯৬০ সালে দক্ষিণ আফ্রিকা সফরে অনুষ্ঠিত ৫ম টেস্টের দ্বিতীয় ইনিংসে জিওফ পুলারের (১৭৫) সাথে উদ্বোধনী জুটিতে রেকর্ডসংখ্যক ২৯০ রান তোলেন। খেলায় তিনি ১৫৫ রান করে দলকে পরাজয়ের হাত থেকে রক্ষা করেন। পরবর্তীকালে ২ মে, ২০১৫ তারিখে বাংলাদেশের তামিম ইকবাল (২০৬)-ইমরুল কায়েস (১৫০) উদ্বোধনী জুটিতে পাকিস্তানের বিপক্ষে ৩১২ রান তোলে এ রেকর্ড ভঙ্গ করেন।
শততম টেস্ট
টেস্ট ক্রিকেটের ইতিহাসে প্রথম খেলোয়াড় হিসেবে শততম টেস্টে অংশগ্রহণের সৌভাগ্য লাভ করেন কলিন কাউড্রে। ১৯৬৮ সালে সফরকারী অস্ট্রেলিয়ার বিপক্ষে এজবাস্টন টেস্টে ফিল্ডিংয়ে নেমে এ কীর্তিগাঁথা রচনা করেন তিনি। ড্র হওয়া এ টেস্টে ইংল্যান্ডের প্রাধান্য ছিল ও তিনি সেঞ্চুরি করে এ কীর্তিগাঁথাকে স্মরণীয় করে রাখেন।
আবদুল হক (প্রাবন্ধিক)
আবদুল হক (১৯১৮-১৯৯৭) বাংলাদেশের প্রাবন্ধিক, সাংবাদিক এবং লেখক ছিলেন। তিনি বাংলা একাডেমির উপ-পরিচালক হিসেবে দায়িত্ব পালন করেছিলেন। ১৯৭৪ সালে তিনি বাংলা একাডেমী পুরস্কার লাভ করেছিলেন। এছাড়া তিনি দাউদ পুরস্কার হিলালী স্মৃতি স্বর্ণপদক লাভ করেছিলেন।
প্রাথমিক জীবন
আবদুল হক ১৯১৮ চাপাইনবাবগঞ্জ জেলার উদয়নগর গ্রামে জন্মগ্রহণ করেন। ১৯৪৪ সালে তিনি রাজশাহী কলেজ থেকে ইংরেজিতে বিএ এবং ১৯৪৬ সালে কলকাতা বিশ্ববিদ্যালয় থেকে এমএ নিয়ে স্নাতক ডিগ্রি অর্জন করেন।